作者：蒋捷
词牌/韵律：沁园春

paragraphs: 结算平生，风流债负，请一笔句。
盖攻性之兵，花围锦阵，毒身之鸩，笑齿歌喉。
岂识吾儒，道中乐地，绝胜珠帘十里楼。
迷因底，叹晴乾不去，待雨淋头。
休休。
著甚来由。
硬铁汉从来气食牛。
但只有千篇，好诗好曲，都无半点，闲闷闲愁。
自古娇波，溺人多矣，试问还能溺我不。
高抬眼，看牵丝傀儡，谁弄谁收。